Alpe Adria Phila 2011, Opatija 

Poročilo koordinatorja 
Na sestanku DS Alpe-Jadran filatelija aprila 2010 v Sopronu, sem bil imenovan za koordinatorja razstave Alpe Adria Phila 2011, ki bo od 14. do 17. aprila 2011 v Opatiji. Poročilo je dokaj pozno, ker me organizatorji niso posebej obveščali o poteku organizacije razstave. Vzrok je najbrž v tem, ker bi naj kot koordinator razstave poročal o pripravah na razstavo predsedniku DS AJF, v tem primeru pa je predsednik organizacijskega odbora razstave in predsednik DS AJF ista oseba. 

Hotel, v katerem bo razstava, sem si ogledal pomladi 2010 na mojem slučajnem obisku Opatije. O razstavnem prostoru nimam nobenih pripomb in mislim, da bo izvrstno služil namenu. Organizator me je prvič povabil na sestanek organizacijskega odbora razstave v Opatijo 29. januarja 2011, ker je nastal problem  zaradi prevelikega števila prijav iz Avstrije in Hrvaške. Ocenjujem, da je do tega problema prišlo, ker nacionalna komisarja omenjenih držav nista opravila svojega dela; izbor bi morala skladno s pravilnikom o AJF razstavah opraviti onadva, vendar sta to delo prenesla na organizacijski odbor razstave. Sestanka, na katerega sem bil povabljen dva dni preden je bil sklican, se nisem mogel udeležiti, ker je ravno isti dan potekal sestanek uprave FEPA v Pragi, ki je bil dogovorjen že v Lizboni oktobra 2010. Vse ostale informacije lahko vsi najdemo na spletni stran HFS, mnoge pa so objavljene tudi v zadnji številki FEPA News, ki ga lahko najdete na spletni strani www.fepanews.com. Več informacij tudi sam nimam.        

                                                                                                      Bojan Bračič 

